《杨隐父新开竹轩赋诗遗之》
宋代·郭印

擢干傍东岗，穷年閟幽独。
寒分渭水烟，莹矗蓝田玉。
凿户清飚来，秀色鲜可掬。
覉人初一见，洗尽尘土目。
中心已空洞，劲节秋仍绿。
相期老岁寒，荣粹从草木。
坚姿恐为用，扶危度深谷。
化龙生云雨，岂止鸾凤宿。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。